Στρατηγικές αντιμετώπισης της υποξυγοναιμίας σε καρδιοχειρουργικές επεμβάσεις με εξωσωματική κυκλοφορία
Creators: name: Σερχάν, Πασχαλίτσα Σάντι
Publisher: name: Aristotle University of Thessaloniki
Year: 2019
Subjects: Τεχνικές επιστράτευσης κυψελίδων
Υποξυγοναιμία
Καρδιοχειρουργικές επεμβάσεις
Alveolar recruitment maneuvers
Hypoxemia
Cardiac surgeries

description: Η εμφάνιση υποξυγοναιμίας σε ασθενείς που υποβάλλονται σε καρδιοχειρουργικές επεμβάσεις παρατηρείται συχνά. Στις στρατηγικές αντιμετώπισης συμπεριλαμβάνονται διάφοροι χειρισμοί επιστράτευσης πνευμονικών κυψελίδων (Recruitment Maneuvers-RM). Σκοπός της μελέτης είναι η εφαρμογή και σύγκριση δύο χειρισμών RM για την αντιμετώπιση της υποξυγοναιμίας, σε καρδιοχειρουργικές επεμβάσεις με εξωσωματική κυκλοφορία. Εξήντα ασθενείς, οι οποίοι υποβλήθηκαν σε καρδιοχειρουργικές επεμβάσεις και εμφάνισαν διαταραχές οξυγόνωσης (PaO2/FiO2&lt;300) μετά την έξοδο από την εξωσωματική κυκλοφορία, συμπεριελήφθησαν στην τελική ανάλυση. Οι ασθενείς τυχαιοποιήθηκαν σε δύο ομάδες, A και Β. Στην ομάδα Α εφαρμόστηκαν τρεις διαδοχικές εμφυσήσεις ζωτικής χωρητικότητας με διατήρηση της εισπνευστικής πίεσης στα 40cmH2O για 10 sec. Στην ομάδα Β εφαρμόστηκε για 2 min PCV με το όριο της πίεσης στα 40cmH2O. Σε όλους εφαρμόστηκε VCV με VT: 8ml/kg, RR: 12/min, PEEP: 5cmH2O και μετά τους χειρισμούς PEEP: 10cmH2O. Μετά την εισαγωγή στην αναισθησία και την εγκατάσταση μηχανικής υποστήριξης της αναπνοής (Φάση Ι), μετά τη σύγκλειση του στέρνου (Φάση ΙΙ) και μετά την εφαρμογή RM (Φάση ΙΙΙ) ελήφθησαν αέρια αρτηριακού και μεικτού φλεβικού αίματος. Καταγράφηκαν οι τιμές: PaO2/FiO2, PaCO2, PvO2, SaO2, SvO2, Oxygenation Index(ΟΙ), η μέγιστη (PIP) και η μέση (Pmean) πίεση αεραγωγών, η πίεση πλατώ (Ppl), η στατική (Cs) και δυναμική (Cd) ενδοτικότητα και οι αντιστάσεις (R) των αεραγωγών. Σύμφωνα με τα αποτελέσματα, μεταξύ των φάσεων ΙΙ και ΙΙΙ υπήρξαν στατιστικά σημαντικές διαφορές σε όλες τις μετρούμενες μεταβλητές και στις δύο ομάδες, εκτός από την OI στην ομάδα Β. Μεταξύ των ομάδων υπήρξαν στατιστικά σημαντικές διαφορές στις PaO2/FiO2 και OI, πριν (p=0,028 και p=0,018 αντίστοιχα) και μετά (p&lt;0,001) τους χειρισμούς και στις SaO2 (p&lt;0,001) και Cs (p=0,01) μετά τους χειρισμούς. Η παραμονή στη ΜΕΘ και ο χρόνος νοσηλείας δε διέφεραν σημαντικά. Σημαντική διαφορά υπήρξε στην ανάγκη επανάληψης RM στη ΜΕΘ (p&lt;0,001) και στη διάρκεια μηχανικού αερισμού (p=0,041).Συμπεράσματικά, φαίνεται ότι κι οι δύο τεχνικές βελτίωσαν την οξυγόνωση, αλλά πιο αποτελεσματική υπήρξε η τεχνική που εφαρμόστηκε στην ομάδα Α.
description: Development of hypoxemia in patients undergoing cardiac surgery is commonly encountered. Several types of alveolar recruitment maneuvers (RM) are applied for its management. The aim of this study was the application and comparison of two types of RM, in patients undergoing cardiac surgery with the use of extracorporeal circulation (ECC), for the management of hypoxemia. Sixty patients were included in statistical analysis. All patients underwent cardiac surgery and developed hypoxemia (PaO2/FiO2&lt; 300) after the end of ECC. Patients were randomly divided into two groups, A and B. Group A patients received 3 sustained inflations with an applied inspiratory pressure of 40 cmH2O for 10 sec. Group B patients received PCV for 2min with a pressure limit of 40cmH2O. Controlled ventilation was applied to all patients VT: 8ml/kg, RR: 12/min, PEEP: 5cmH2O and PEEP: 10 cmH2O after the RM. Following anaesthesia induction and installation of mechanical ventilation support (Phase I), following sternal closure (Phase II) and following the RM (Phase III), samples of arterial and mixed venous blood gas were taken and the following parameters were recorded: PaO2/FiO2, PaCO2, PvO2, SaO2, SvO2, Oxygenation Index (OI), peak inspiratory (PIP), plateau (Ppl) and mean airway pressure (Pmean), static (Cs) and dynamic (Cd) compliance and resistance (R) of the airway system. Comparing the parameters in phases II and III, in both groups, statistical significance was found in all of them except of OI in group B. Comparing groups, statistical significance was observed in PaO2/FiO2 and OI, before (p=0,028 and p=0,018 respectively) and after (p&lt;0,001) the RM and in SaO2 (p&lt;0,001) and Cs (p=0,01) after the RM. Length of hospital and ICU stay were not different. Interestingly, statistically significant different were the need to repeat RM in ICU (p&lt;0,001) and the duration of MV (p=0,041). In conclusion, both types of RM improved oxygenation. However, the RM that was applied in group A patients seems to have higher efficiency.